Poate nu vă dați seama,
dar de când v-ați dat jos din pat azi
până când v-ați așezat să urmăriți acest video,
ați înotat.
De ce? Pentru că aerul e fluid întocmai ca apa.
Are valuri și vârtejuri.
Curge.
Și când dai aerul la o parte,
rămâne o dâră în urma ta.
Atunci de ce nu observăm asta în majoritatea timpului?
De obicei ne gândim la aer ca fiind spațiu gol.
Însă în timp ce un centimetru cub de spațiu interstelar,
volumul din vârful degetului vostru rozaliu,
conține cu greu un atom,
același volum de aer are în jur de 10 cvintilioane de molecule.
Dacă asta-i dificil de înțeles,
e cam același număr
cu cel al insectelor vii de pe planetă,
toate târându-se, cățărându-se, și zburând una deasupra alteia
într-un roi enorm și des.
Când acest roi de molecule se ciocnește de obiecte,
exercită forță, presând pe marginile fluidului,
ca apa care exercită presiune pe peretele sticlei.
Acest fenomen se numește presiunea aerului.
Deși aerul e mai ușor decât apa,
toate moleculele devin destul de grele,
cu cantitatea totală de aer umplând o sală de sport obișnuită,
cântărind cam cât un elefant adult.
Când intrați într-o sală de sport,
cum de nu sunteți imediat zdrobiți
de elefantul de aer din încăpere?
Ei bine, întâi de toate,
deoarece majoritatea exercită presiune pe podea și pereți,
iar partea care presează pe voi
e împinsă înapoi de presiunea din voi!
Vedeți, aerul, la fel ca apa și orice altceva
care ne umple corpul exercită o cantitate de presiune
egală cu cea a aerului din afară.
Bineînțeles, nu e pură întâmplare.
Este exact ce ne ajută să supraviețuim
în atmosfera normală,
și ceea ce face să fie mai dificil
la altitudine mare sau în apă adâncă.
În mod normal nu simțim aerul apăsând asupra noastră
pentru că e uniform, în general.
Deci, chiar dacă diferite cantități de molecule ale aerului
vă lovesc în momente diferite,
roiul e atât de des
încât toate acele mici diferențe se anulează.
Ce se întâmplă când presiunea aerului nu e uniformă?
Asta înseamnă că moleculele împing mai tare
într-o regiune a aerului decât în alta,
ducând „fluxul” de aer de la o regiune de presiune mai înaltă
la una mai joasă.
Simțim acest curent de aer ca vânt,
iar sistemele de presiune
la care se tot referă meteorologii
sunt responsabile de alte schimbări ale vremii,
de la banale la catastrofice.
Dar diferențele în presiunea aerului
fac mai mult decât să ne lase să ne plângem despre vreme;
ele sunt motivul pentru care suntem în viață.
Respirăm reducând presiunea din plămânii noștri
permițând aerului să intre.
Așadar, data viitoare când respirați adânc,
gândiți-vă la un număr nemăsurabil de molecule de aer
cărora le comandați să se miște.
Ne uităm la cer noaptea
ca să reflectăm la infinitul spațiului,
dar, dacă nu cumva vă uitați la acest video
din acel spațiu îndepărtat,
sunt mai multe molecule
înăuntrul și în jurul corpului vostru
decât fire de nisip pe plajele și în deșerturile lumii,
stele în universul vizibil,
sau ambele numere combinate.
Vastitatea universului
e chiar în fața voastră
și în voi.